
Coiful de luptă antic geto – dacic de la Făcău – 
Bulbucata (jud. Giurgiu) 
 
de Conf. Univ. dr. George V Grigore 
 
Făcău este un sat din comuna Bulbucata (jud. Giurgiu) din 
Muntenia.„Făcău” poate veni de la „a face”, iar „bulbucata” de la 
„ieșit în afară”, „formând o proeminență”; „umflat”, cu trimitere la 
ochi, adică „larg deschis, holbat” (uimit, speriat, atent, precum apar 
statuiele din cultura Lepenski Vir - Schela Cladovei de acum 8000-
9000 de ani). Localitatea se află în zona central-vestică a județului, pe 
malurile Neajlovului. Aici a fost descoperit un mormânt de războinic 
geto – dac de înhumație din secolul a IV – lea î.Hr.. Printre artefactele 
care l-au însoțit pe defunct se aflau coiful său de luptă, două sulițe, 
etc. Coiful,cu o evidentă formă falică, s-a păstrat destul de bine și este 
unul creat din bronz, prin turnare și ciocănire. Calota este elipsoidală 
cu muchia ascuțită. Există o protomă de berbec pe vârful unghiului 
frontal. Apărătoarea de frunte este una verticală, cu arcadele marcate, 
prelungite pe apărătoarea nazală. Apărătoarea de ceafă este arcuită în 
exterior. Obrăzarele sunt mobile, în șarnieră (reconstituitepe baza 
niturilor păstrate). Prezintă unele degradări fizico-mecanice, respectiv 
o perforaţie în calotă şi micro-fisuri pe suprafaţa acesteia. Coiful a 
suferit unele deformări mecanice, datorate probabil presiunii 
pământului şi a fost restaurat prin completări, ceea ce poate explica 
diametrul relativ mic al „gurii” de intrare. 
Coiful este încadrat ca unul de „tipchalcidic”, având numărul de 
inventar: 32479.Dimensiuni: L = 20,1 cm; H = 25, 8 cm; Grosime 
tablă= 0,1 cm; G = 824,65 gr. (inclusiv adaosurile moderne de 
restaurare). 

